Cristian Popescu Piedone a confirmat că a primit un apel din partea unui reprezentant al PSD, care i-a sugerat să se retragă din competiția pentru primăria Capitalei. Conform propunerii, dacă ar fi fost de acord să își declare public susținerea pentru Gabriela Firea, i s-ar fi oferit postul de viceprimar în schimb.
„Nu pot să spun că astăzi: Cristian Popescu Piedone se retrage sau va lasă pe următorul. Am auzit și eu despre aceste zvonuri că voi fi susținut să devin viceprimar. M-au sunat, mi-au spus clar ca joi să mă retrag", a declarat Cristian Popoescu Piedone, într-o intervenție la Antena 3 CNN.
Totodată, Cristian Popescu Piedone a recunoscut că a primit un apel în care i s-a propus să își manifeste sprijinul pentru Gabriela Firea în competiția pentru primăria Capitalei, în schimbul unui post de viceprimar.
Asta în condițiile în care sondajele recente au arătat că Gabriela Firea a avut o creștere constantă în ultimele 35 de zile, apropiindu-se de contracandidați. Nicușor Dan și Cristian Popescu Piedone au înregistrat scăderi semnificative. Gabriela Firea are șanse mari de victorie, iar retragerea lui Piedone ar consolida poziția ei.
Concret, un sondaj realizat de compania românească Epsilon, la solicitarea PSD, sugerează că actualul primar general al Capitalei, candidat independent susținut de Alianța Dreapta Unită, Nicușor Dan, se află pe primul loc în preferințele bucureștenilor, cu 29%, urmat de senatoarea PSD, Gabriela Firea cu 25%, de candidatul PNL, Sebastian Burduja, cu 17% și pe locul patru se află candidatul PUSL, Cristian Popescu Piedone, cu 16%.